section_heading: Zemljopisni položaj
paragraph_text: Orešnjak se nalazio oko 2 km istočno od današnjeg sela Martinci Miholjački, te oko 3 km zapadno od Podravske Moslavine. Sjeverno se nalazi rijeka Drava i državna granica s Mađarskom, a južno se nalazi državna cesta D34 Donji Miholjac- Slatina, te jugoistočno naselje Krčenik i jugozapadno Gezinci. Najbliže naselje preko rijeke Drave u susjednoj Mađarskoj je Piškiba (mađ. Piskó) na udaljenosti od oko 4 km. Od toponima koje podsjećaju u današnje vrijeme na to bivše naselje ostao je naziv Orešnjački rit za poljoprivredno zemljište, gdje se je nekad naselje i nalazilo, te Orešnjački vičak, Orešnjački pašnjak i Orešnjačka bara koji se nalaze uz samu rijeku Dravu.